Diari Oficial de la Generalitat Valenciana


Sumari del DOGV 3946, del 23-02-2001 (2001/1304)

Informació pública de la notificació de la resolució del president executiu de l'Agència Valenciana del Turisme, per la qual no s'admet el recurs d'alçada interposat por Picadero Bar, SA.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3946

Data del DOGV
:   23-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1304


Organisme emissor
:   Agència Valenciana del Turisme

Tipus de document
:   Anunci

Informació pública de la notificació de la resolució del president executiu de l'Agència Valenciana del Turisme, per la qual no s'admet el recurs d'alçada interposat por Picadero Bar, SA. [2001/A1304]
  
Per no haver sigut possible notificar de forma personal i directa a l'interessat la resolució del president executiu de l'Agència Valenciana del Turisme de data 17 de novembre del 2000, que no admetia el recurs d'alçada interposat per Picadero Bar, S.C., com a titular del Bar Restaurant El Abrevadero, recaiguda en l'expedient sancionador 149/1999-A, incoat a Picador Bar, S.C, com a titular del Bar Restaurante El Abrevadero, es procedeix a la seua publicació en el Diari Oficial de la Generalitat Valenciana a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 25 de gener del 2001.- El president executiu: Roc Gregori i Aznar.
  
Amb data 17 de novembre del 2000, el president executiu de l'Agència Valenciana del Turisme, ha dictat la següent resolució:
  
«Resolució del president executiu de l'Agència Valenciana del Turisme, per la qual no s'admet el recurs d'alçada interposat per Picadero Bar, S.C., com a titular del Bar Restaurante El Abrevadero.
  
Vist el recurs d'alçada interposat per Picadero Bar, S.C., com a titular del Bar-Restaurante El Abrevadero, siti en la finca Los Olivos, sense número, Dehesa de Campoamor, Orihuela (Alacant), contra la Resolució sancionadora del cap del Servei Territorial de Turisme d'Alacant de data 5 d'abril del 2000.
  
Fets
  
1. El cap del Servei Territorial de Turisme d'Alacant, en la resolució sancionadora citada, va imposar a Picadero Bar, S.C., com a titular del Bar-Restaurante El Abrevadero, i en virtut d'una inspecció realitzada d'ofici, la sanció de multa de cent mil pessetes (100.000 PTA / 601.01 euros), per infracció a la normativa turística, consistent a prestar serveis propis de restaurant, mancant de la preceptiva autorització de l'administració de Turisme, les circumstàncies de la qual consten en la citada resolució i es donen per reproduïdes.
  
2. Contra la dita resolució, Picadero Bar, S.C., com a titular del Bar-Restaurante El Abrevadero, va interposar un recurs d'alçada, en el qual sol·licitava que es deixe sense efecte per nul el procediment sancionador, ordenant-ne el sobreseïment i arxiu, basant-se en les següents al·legacions que a continuació, i de forma succinta, s'exposen:
  
- Que es falta a la veritat amb la denúncia abocada d'obertura al públic, atés que l'activitat està inserida sobre una altra principal de la qual depén, tenint la mateixa entrada i havent de donar un servei exclusiu als clients de l'hípica, per tal com s'ha de subsumir en la llicència de què esta depén, i tot perquè és el titular de la referida hípica qui arrenda el local del negoci.
  
- Que l'òrgan sancionador ha vulnerat el dret a la presumpció d'innocència en no aportar a l'expedient els elements de prova adequats per a la correcta i completa determinació dels fets i de les persones responsables d'aquests.
  
En aplicació d'aquest dret, l'administració sancionadora té la càrrega d'acreditar els fets constitutius de la infracció, no bastant afirmacions generals, i la responsabilitat de presumpte infractor a través d'una activitat provatòria de càrrec amb totes les garanties, l'absència o ineficàcia dels quals determina la il·legitimitat de la sanció.
  
- Que no se sap quant pretén o vol quantificar la sanció, l'organisme administratiu, ja que no hi ha una expressió clara, concisa i inequívoca, sobre il·lícit administratiu, comissió d'infracció i sanció pecuniària corresponent, i com jurídicament es raona com a suficient per a deixar sense efecte el procediment sancionador que s'impugna.
  
L'absència de menció a la normativa d'aplicació, sense fer constar la procedència legal de l'articulat transcrit que atorga la virtualitat sancionadora, produeix un incompliment al mandat que està en l'article 25 de la Constitució sobre el principi de legalitat en el dret administratiu sancionador, que obliga a la no acceptació d'«àmplies i vagues remissions abstractes», sense que càpia donar sentit a «disposicions legals» o preceptes en abstracte.
  
- Que assistim a una vulneració del principi de tipicitat, ja que els fets realitzats pel suposat infractor no estan caracteritzats expressament per la norma jurídica com a constitutius de la dita infracció administrativa, per la qual cosa l'òrgan sancionador ha realitzat una interpretació àmplia, contrària als criteris aplicables, per a considerar infracció administrativa la conducta realitzada, i força amb això una aplicació incorrecta de la norma que, en sentit estricte, no es refereix, en la seua descripció del tipus, als fets objecte d'aquest expedient.
  
- Que la sanció imposada és contrària al principi de proporcionalitat, ja que no guarda una proporció adequada amb les circumstàncies objectives i subjectives concurrents; al contrari, l'òrgan sancionador ha incorregut en la seua actuació en un automatisme impropi del procés de reflexió i anàlisi de les circumstàncies i fets a tenir en compte per a la més adequada graduació de les sancions administratives.
  
3. El 30 de maig de 2000, la cap del Negociat de Reclamacions i Recursos del Servei Territorial de Turisme d'Alacant, es va requerir que s'acreditara la representació del compareixent en el recurs d'alçada citat, per a la seua esmena quant a la falta d'acreditació de la representació, concedint-li un termini de 10 dies per a això, sense que conste en l'expedient que s'haja produït l'esmena de tal carència d'acreditació de la representació del recurrent.
  
Fonaments jurídics
  
1. L'article 32 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quan disposa:
  
«1. Els interessats amb capacitat d'obrar podran actuar per mitjà de representant, entenent-se amb aquest les actuacions administratives, excepte manifestació expressa en contra de l'interessat.
  
2. Qualsevol persona amb capacitat d'obrar podrà actuar en representació d'una altra davant les administracions públiques.
  
3. Per a formular sol·licituds, entaular recursos, desistir d'accions i renunciar a drets a nom d'una altra persona, haurà d'acreditar-se la representació per qualsevol mitjà vàlid en dret que deixe constància fidedigna, o per mitjà de declaració en compareixença personal de l'interessat.
  
Per als actes i gestions de mer tràmit es presumirà aquella representació.
  
4. La falta o insuficient acreditació de la representació no impedirà que es tinga per realitzat l'acte de què es tracte, sempre que s'aporte aquella o s'esmene el defecte dins del termini de 10 dies que haurà de concedir a l'efecte l'òrgan administratiu, o d'un termini superior quan les circumstàncies del cas així ho requerisquen.»
  
En el cas present ha quedat acreditada l'existència d'una infracció a la normativa turística per part de Picadero Bar, SL, titular del Bar-Restaurante El Abrevadero, siti en la finca Los Olivos, sense número de la Dehesa de Campoamor, d'Orihuela, en prestar els serveis propis de restaurant, sense acreditar estar en possessió de la preceptiva autorització turística, per a exercir l'activitat de restauració.
  
Tal infracció ha quedat constatada, ja que, en data 12 de maig de 2000, l'agent de la inspecció adscrit al Servei Territorial de Turisme d'Alacant, en el corresponent informe, va corroborar que l'establiment disposava d'una senyalització de localització des de la carretera nacional amb la indicació «Restaurante El Abrevadero-Centro Ecuestre». Així mateix, va observar que l'establiment consisteix en una activitat de negoci i no hi ha socis, per la qual cosa l'establiment va dirigit al públic en general.
  
De la mateixa manera, l'establiment no disposava de cuina amb equipament necessari per a exercir l'activitat de restaurant, suposant tot l'anteriorment manifestat una vulneració de la normativa turística en exercir l'activitat de restaurant sense la preceptiva autorització de l'administració turística.
  
Així mateix, com abans s'ha assenyalat, amb data 30 de maig del 2000, la cap del Negociat de Reclamacions i Recursos del Servei Territorial d'Alacant va requerir que s'acreditara legalment, en un termini màxim de 10 dies, la representació per mitjà de poder notarial o document de constitució de la societat presentant un original acompanyat d'una còpia per a la seua confrontació i constància en el procediment, advertint-li que, en cas de no presentar-lo, podrien no ser tingudes en compte les al·legacions del recurs per falta de legitimació, respecte del recurs d'alçada interposat el 23 d'abril del 2000.
  
No havent acreditat tal representació per a actuar en nom de Picadero Bar, S.C., cal no admetre les al·legacions efectuades per falta de legitimació per a interposar el recurs d'alçada efectuat, d'acord amb el que estableix l'article 32.3 i 32.4 de la Llei 30/1992, de 26 de novembre, transcrit anteriorment de forma parcial.
  
Resolució
  
En virtut del que disposa el Decret 45/1996 (DOGV de 28 de març de 1996), resolc:
  
No admetre el recurs d'alçada interposat per Picadero Bar, S.C., contra la Resolució sancionadora del cap del Servei Territorial de Turisme d'Alacant de data 5 d'abril del 2000, i confirmar aquesta en tots els seus extrems.
  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius d'Alacant o del domicili del recurrent, a la seua elecció, dins del termini de dos mesos, comptadors des de l'endemà de la recepció d'aquesta, d'acord amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 17 de novembre de 2001.- El president executiu: Roc Gregori i Aznar.»